Kamu bisa jelasin ke aku soal Burung Cekup Belakang Perang dalam bahasa melayu?

Burung Cekup Belakang Perang adalah salah satu daripada haiwan yang boleh didapati di Malaysia. Nama sainsnya ialah Locustella certhiola. Ia merupakan warbler Dunia Lama kelompok warbler rumput genus Locustella.

Ia merupakan burung passerine kecil yang terdapat di rumput panjang dengan rumpun tebal, biasanya berhampiran dengan air di kawasan berpaya atau lebah. Sebanyak 4 hingga 7 telur dalam setiap sarang di atas tanah di celah rumput. Spesies ini jarang mengembara sehingga Eropah Barat. Salah satu tempat terbaik bagi melihat spesies pemalu ini sebagai pengembara adalah di Fair Isle, Shetland Islands; kerana spesies ini amat jarang muncul di Eropah Barat, ia boleh dijumpai di situ agak kerap. Ini menjadikannya spesies amat dicari dikalangan pemantau burung di UK.

Ia merupakan warbler bersaiz serdahana. Burung dewasa memiliki jalur perang gelap, dada putih perang, tidak berjalur kecuali di bawah ekor. Kedua jantina serupa, sebagaimana kebanyakan warblers, tetapi burung muda adalah lebih kekuningan di bahagian bawah.

Ia merupakan spesies pemalu yang sukar dilihat kecuali kadang-kala ketika menyanyi. Ia menyurup dicelah rumput dan rumpun renek.

Siulannya tidak berulang seperti bunyi serangga seperti yang dihasilkan oleh warbler belalang biasa dan warblers Locustella yang lain, tetapi berlagu seperti gubahan Acrocephalus. Ia dinamakan sempena pakar zoologi Jerman, Peter Simon Pallas.

Ambil perhatian bahawa dalam edisi ke enam senarai Clements  merujuk spesies ini sebagai "warbler Pallas", yang lebih biasa digunakan bagi Phylloscopus proregulus.